b"\n_START_ARTICLE_\nHoudeng-Goegnies\n_START_SECTION_\nHist\xc3\xb2ria\n_START_PARAGRAPH_\nEl primer esment escrit del poble data del 1100. L'ortografia del nom roman for\xc3\xa7a incerta, tant com la seva etimologia. Provindria del llat\xc3\xad Hosdinium que significaria hostal. Altres pensen que provingui del mot houx (gr\xc3\xa8vol). Goegnies provindria del llat\xc3\xad G\xc5\x93ius, un latifundista rom\xc3\xa0. L'\xc3\xbanic element cert \xc3\xa9s la trobada de vestigis romans al territori del poble._NEWLINE_Succesivament, feia part dels territoris de les abadies de Saint-Feuillien du R\xc5\x93ulx, d'Aulne, de Saint-Denis-en-Broqueroie i de Bonne Esp\xc3\xa9rance._NEWLINE_La riquesa agricultural (i m\xc3\xa9s tard mineral) va suscitar la cobejan\xc3\xa7a de molts: la casa dels R\xc5\x93ulx-Hainaut, dels senyors del Sart, de la Puissance et de Houdeng i per fi la casa de de Cro\xc3\xbf (1432-1796) quan els revolucionaris francesos van annexar el territori i abolir la noblesa.\n_START_SECTION_\nEconomia\n_START_PARAGRAPH_\nJa es troben traces de l'explotaci\xc3\xb3 de mines de carb\xc3\xb3 des del 1299. A la revoluci\xc3\xb3 industrial, va caldre mitjans de comunicaci\xc3\xb3 de capacitat m\xc3\xa9s llarga. Al segle XIX va decidir-se de connectar aquest conca minera mitjan\xc3\xa7ant el canal del Centre, quan la capacitat del riu Haine i del Thirau s'adveraven insuficients."